Cel puţin patru oameni au murit și 40 au fost răniți într-un atac terorist ce a avut loc astăzi în Londra. Autoritățile din Marea Britanie au anunțat că atacatorul a fost ucis după ce acesta a trecut cu mașina peste mai multe persoane pe podul Westminster, apoi a încercat să între în Parlament, aflat în apropiere. Printre răniți se află și doi români. Poliția britanică tratează evenimentul drept un incident terorist, până la descoperirea altor probe.

FOTO: Getty Images

Joi, ora 10.00: Un oficial de la Scotland Yard a anunțat că este vorba despre patru morți, inclusiv atacatorul, nu cinci cum a relatat presa până în acest moment. Victimele sunt de mai multe naționalități.

Joi, ora 6:12 Londonezii au recurs la social media pentru a-și arăta solidaritatea în fața acestui atac. Utilizatori din întreaga lume s-au alăturat lor și postează mesaje folosind hashtag-urile#WeAreNotAfraid și #PrayForLondon.

Donald Trump a vorbit la telefon în cursul nopții cu premierul Theresa May. În schimb, fiul său, Donald Trump jr. l-a ridiculizat pe primarul Londrei, Sadiq Khan . La scurt timp după atacul de la Westminster, Donald Trump jr. a repostat pe Twitter un articol de anul trecut în care era citat primarul Londrei spunând că vigilența antiteroristă a devenit parte din viața cotidiană.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

00.35. Bilanţul atacului s-a agravat: sunt cel puţin 5 morţi, inclusiv ofiţerul de poliţie care încercat să îl oprească pe atacator şi agresorul însuşi, iar numărul răniţilor practic s-a dublat: 40 de oameni, unii în stare gravă.

Doi dintre răniţi sunt români, a anunţat Ministerul Afacerilor Externe. Cei doi români răniţi în atacul de la Londra sunt un bărbat şi o femeie, turişti, iar femeia se află într-o stare "relativ critică", ea fiind lovită de maşina atacatorului pe podul Westminster şi fiind proiectată în Tamisa, a anunţat, miercuri seară, ambasadorul României la Londra, Dan Mihalache, potrivit News.ro.

Tânăra are "multiple fracturi şi leziuni", iar plămânii îi sunt menţinuţi în funcţiune cu ajutorul aparatelor.

Ambasadorul României la Londra a explicat că starea gravă a femeii este determinată de faptul că ea a fost lovită de maşina atacatorului şi a fost proiectată în râul Tamisa, de unde a fost recuperată de echipele de salvare şi transportată la spital. (Momentul s-ar putea să fi fost surprins pe cameră de BBC. Vezi video aici).

Tânărul care o însoţea are o fractură la picior. El ar fi urmat să îşi sărbătorească vineri ziua de naştere.

Trei elevi francezi și cinci cetățeni sud-coreeni se numără printre persoanele care au fost rănite. Premierul britanic a anunțat, de altfel, că victimele sunt „de mai multe naționalități”.

Atacul a fost condamnat de premierul Teheresa May, în timp ce Regina Elisabeta a II-a a amânat vizita pe care urma s-o facă astăzi la sediul poliţiei londoneze.

În plus, atacatorul ar fi avut legături cu islamismul radical, a anunţat poliţia londoneză.

23:30. Premierul Theresa May a declarat că atacul de miercuri a fost unul „fără sens, bolnav”. Pe de altă parte, a anunţat că nivelul de securitate va rămâne "sever", al doilea cel mai serios - înaintea nivelului maxim.

23.35. Dincolo de atacul în sine şi de drama victimelor, ceea ce a impresionat presa din Regat este gestul unui parlamentar. Acesta s-a repezit să-i acorde asistenţă poliţistului înjunghiat la Palatul Westminster. I-a făcut acestuia respiraţie artificială, dar eforturile sale au eşuat - agentul a murit câteva minute mai târziu.

22:25. Poliția britanică a anunțat că știe cine este atacatorul, însă nu i-a făcut public numele.

21.40. După cinci ore de la producerea incidentului, forțele de securitate le-au spus parlamentarilor britanici că pot părăsi Camera Comunelor.

20.50. „Este vorba despre o doamnă și un domn”, a spus despre cei doi răniți Dan Mihalache, ambasadorul României la Londra. „În momentul de față se află la Royal Hospital. Din ceea ce știu eu, în cazul domnului leziuni sunt minore. E vorba de fractură sau o chestiune de genul ăsta”, a adăugat Dan Mihalache.

20.27. „Din cele mai recente informații obținute de la autoritățile locale, au fost identificate 2 persoane de cetățenie română care au fost rănite. Acestea au fost transportate la spitalele din zonă în vederea acordării asistenţei medicale”, se arată într-un comunicat al MAE. „Precizăm faptul că cetățenii români pot solicita asistenţă consulară la următoarele numere de telefon: Ambasada României în Regatul Unit al Marii Britanii şi Irlandei de Nord +44 20 76027328; +44 20 76029833​; +44 20 76036694​; +44 20 76025193, apelurile fiind redirecționate către Centrul de Contact și Suport al Cetăţenilor Români din Străinătate (CCSCRS) şi preluate de către operatorii Call Center în regim de permanență”, adaugă MAE.

20:00. Bilanț oficial: patru morți și 20 de răniți în urma atacului de astăzi din capitala Marii Britanii. Printre persoanele decedate se află și atacatorul. El ar fi acționat de unul singur, potrivit informațiilor furnizate de autorități. Celelalte trei persoane decedate sunt un polițist, rănit grav la sediul Parlamentului cu un cuțit, și două persoane aflate pe pod.

19:50. Presa internațională relatează că atacatorul ar fi un bărbat „de origine asiatică”. Presupusul atacator a fost fotografiat în timp ce primea îngrijiri medicale, iar pe jos au fost surprinse două cuțite.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

19:45. Un al doilea deces a fost confirmat de medici. Un polițist și-a pierdut viața în urma rănilor de cuțit.

19:20. Ministrul francez de Interne, Bernard Cazeneuve, a confirmat că au fost răniți elevi francezi în incident, însă nu a dat alte detalii.

Circa 500 de oameni au fost evacuaţi din Parlamentul de la Londra, la peste două ore după atac.

19.00. Cel puțin 10 persoane rănite primesc îngrijiri medicale, a anunțat serviciul de ambulanță din Londra.

18:51. O femeie a fost scoasă în viață din râul Tamisa, a anunțat The Telegraph.

18:46. Scotland Yard a anunțat într-o conferință de presă că anchetă antiteroristă este în desfășurare, dar nu a oferit prea multe detalii. Poliția a cerut imagini de la martori și a evitat să anunțe un bilanț cu privire la numărul victimelor și starea lor.

În plus, ofițerul de presă al poliției londoneze a precizat că un „martor important” este audiat.

18.40. Sky News anunță că o a doua persoană și-a pierdut viața, informația nefiind confirmată încă de medici.

18.37. Primarul Londrei, Sadiq Khan, califică drept „grav” incidentul de astăzi și anunță că ancheta poliției este în plină desfășurare. „Gândurile mele sunt alături de cei care au avut de suferit și de familiile lor”, a scris primarul pe Twitter.

18.30. Comitetul de criză al Guvernului britanic, COBRA, se reunește în această seară. Vor fi prezenți oficiali guvernamentali, precum și din poliție și din serviciile de combatere a terorismului.

18:15. O femeie și-a pierdut viața și mai multe persoane au „răni severe”, a declarat un medic de la Spitalul St. Thomas. Ea și-a pierdut viața la fața locului, fiind prinsă sub roțile unui autobuz de pe podul Westminster.

Medicul a adăugat că a mai îngrijit un polițist cu răni la cap. Poliția încă nu a oferit un bilanț al răniților.

18.13. Un martor ocular a declarat, pentru Sky News, că a văzut un cadavru în Tamisa, la scurt timp după incidentul produs pe podul Westminster.

18:10. Facebook a activat funcția „Safety Check”, pentru ca oamenii din zonă să-i anunțe pe apropiați că sunt teferi.

18:00. Poliția pregătește evacuarea Parlamentului. Un parlamentar britanic a postat o fotografie pe Twitter cu forțele antitero ale Scotland Yard în timp ce evacuau mai multe persoane dintr-o încăpere a clădirii.

17.54. Un reporter de la cotidianul The Guardian relatează că două dintre persoanele rănite au decedat. El spune că o persoană a fost transportată cu o ambulanță, iar o alta este acoperită cu o pătură, la fața locului. „Pare că sunt morți”, spune Peter Walker. Nu se știe încă dacă e vorba despre polițiști, trecători sau presupuși atacatori.

17.46. Niciun terorist nu a reușit să intre în Parlamentul britanic. Două persoane suspecte au fost reținute pe podul Westminster, a anunțat poliția, potrivit The Guardian.

Președintele american Donald Trump a fost informat în legătură cu incidentul de la Londra și va continua să fie ținut la curent în legătură cu desfășurarea evenimentelor, a anunțat Casa Albă.

17.37. Unitatea Scotland Yard care se ocupă de combaterea terorismului este în alertă și investighează ca pe un „incident terorist” evenimentele din capitala Marii Britanii, până la probele contrarii.

Poliția sfătuiești oamenii să evite următoarele zone: piața Parlamentului, Whitehall, podul Westminster, podul Lambeth și strada Victoriei până la intersecția cu Broadway.

17:30. Televiziunea SkyNews anunță, citând martorii, că cele două incidente au legătură între ele. Bărbatul, în vârstă de aproximativ 40 de ani, care a călcat mai multe persoane pe podul Westminster și-a continuat apoi cursa și s-a izbit într-una din porțile de la Parlament. Aici ar fi ieșit cu cuțitul și ar fi încercat să forțeze intrarea în Parlament, unde a fost împușcat de polițiști, nu înainte de a-l răni unul dintre ei.

Forțele de securitate britanice au anunțat că motivul atacului nu este deocamdată cunoscut.

17:20. Agenția Reuters relatează că sunt zeci de răniți în urma celor două incidente. Parlamentarii britanici au declarat că au auzit trei sau patru focuri de armă.

17:15. Premierul Theresa May se află în siguranță.

17:10. Președintele Camerei Comunelor le-a spus colegilor din camera inferioară că un polițist a fost înjunghiat, iar atacatorul acestuia a fost împușcat de polițisti. De altfel, un fotograf al agenției Reuters a anunțat că a văzut două persoane sângerând puternic. Despre cea de-a doua persoană împușcată nu se cunosc foarte multe detalii.

Incidentul a pornit de la un bărbat care ar fi vrut în intre înarmat cu un cuțit în Parlament.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Se vorbește despre 12 răniți, pe care un bărbat înarmat cu un cuțit i-ar fi înjunghiat. Atacatorul ar fi fost împușcat de polițiști.

A car on Westminster Bridge has just mowed down at least 5 people. pic.twitter.com/tdCR9I0NgJ — Radosław Sikorski (@sikorskiradek) March 22, 2017

O mașină a trecut în viteză peste mai multe persoane pe pdoul Westminster, din apropiere de Parlament. Cel puțin 10 persoane au fost rănite.

În aceleași momente, în fața Parlamentului s-au auzit mai multe focuri de armă. Două persoane au fost rănite.

Helicopter landing on Parliament Square with emergency services. pic.twitter.com/g3LqOwp6bR — Jim Waterson (@jimwaterson) March 22, 2017

Ședința Camerei Comunelor a fost suspendată, iar intrările în Parlament au fost blocate. Până la această oră nu se știe dacă Theresa May, premierul britanic, se mai afla în clădire și dacă a fost evacuată.

Un elicopter a ajuns la fața locului pentru a prelua răniții, iar transportul în comun în jurul Parlamentului, ca de altfel și cel subteran, a fost blocat.